CELEX: C2006/224/31
Language: da
Date: 2006-09-16 00:00:00
Title: Sag C-336/05: Domstolens kendelse (Femte Afdeling) af 13. juni 2006 — Ameur Echouikh mod Secrétaire d'Etat aux anciens combattants (anmodning om præjudiciel afgørelse fra Tribunal départemental des pensions du Morbihan — Frankrig) (Procesreglementets artikel 104, stk. 3, første afsnit — Euro-Middelhavsaftalen EF-Marokko — artikel 65 — princippet om forbud mod forskelsbehandling på området for social sikring — militær invalidepension)

16.9.2006   
            
            
               DA
            
            
               Den Europæiske Unions Tidende
            
            
               C 224/17
            
         Domstolens kendelse (Femte Afdeling) af 13. juni 2006 — Ameur Echouikh mod Secrétaire d'Etat aux anciens combattants (anmodning om præjudiciel afgørelse fra Tribunal départemental des pensions du Morbihan — Frankrig)
   (Sag C-336/05) (1)
   
   (Procesreglementets artikel 104, stk. 3, første afsnit - Euro-Middelhavsaftalen EF-Marokko - artikel 65 - princippet om forbud mod forskelsbehandling på området for social sikring - militær invalidepension)
   (2006/C 224/31)
   Processprog: fransk
   Den forelæggende ret
   Tribunal départemental des pensions du Morbihan
   Parter i hovedsagen
   
      Sagsøger: Ameur Echouikh
   
      Sagsøgt: Secrétaire d'Etat aux anciens combattants
   Sagens genstand
   Anmodning om præjudiciel afgørelse — Tribunal départemental des pensions militaires du Morbihan — fortolkning af artikel 64 og 65 i Euro-Middelhavs-konferencen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, undertegnet i Bruxelles den 26. februar 1996 (EFT C 70, s. 2), artikel 40, 41 og 42 i samarbejdsaftalen mellem det Europæiske Økonomiske Fællesskab og Kongeriget Marokko, undertegnet i Rabat den 27. april (1976 (EFT L 264, s.), eller i givet fald, EF-traktatens artikel 12 og artikel 14 i den europæiske konvention til beskyttelse af menneskerettigheder og grundlæggende frihedsrettigheder — direkte virkning — kategorien »arbejdstager«, »aflønning«, »social sikringsydelse« — national lovgivning, hvorefter en marokkansk statsborger, der har forrettet militærtjeneste i medlemsstatens hær og under dens flag, ikke er berettiget til militær invalidepension
   Konklusion
   Artikel 65, stk. 1, første afsnit, i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, som er undertegnet i Bruxelles den 26. februar 1996 og godkendt på Fællesskabernes vegne ved Rådets og Kommissionens afgørelse 2000/204/EF, EKSF af 24. januar 2000, skal fortolkes således, at den er til hinder for, at en værtsmedlemsstat nægter at tildele en marokkansk statsborger, der har gjort tjeneste i denne stats hær, og som har bopæl på dens område, en militær invalidepension alene med den begrundelse, at den pågældende er marokkansk statsborger.
   
      (1)  EUT C 296 af 26.11.2005.